पाएं अपने शहर की ताज़ा ख़बरें और फ्री ई-पेपरडाउनलोड करें
मिनी लॉकडाउन के तीसरे दिन भी गैर जरूरी सामान की दुकानों को खोलने की मांग को लेकर व्यापारियों का रोष थमने का नाम नहीं ले रहा है। बुधवार को व्यापारियों की ओर से भवानीगढ़ में संगरूर- पटियाला नेशनल हाइवे पर धरना देकर यातायात को ठप किया गया। शहर में भी व्यापार मंडल की ओर से मॉल और शराब आदि की दुकानों को खोले जाने पर सरकार पर व्यापारियों के साथ पक्षपात का आरोप लगाया गया। मौके पर पहुंचे डीएसपी सुखराज सिंह घुम्मन के विश्वास दिलाने पर 2 घंटे बाद दुकानदारों ने प्रदर्शन समाप्त किया। इस मौके पूर्व विधायक बाबू प्रकाश चंद गर्ग, व्यापार मंडल संगरूर के प्रधान जसविंदर सिंह प्रिंस ने कहा कि सरकार कोरोना महामारी को लेकर प्रतिदिन नई- नई गाइडलाइन जारी करके अपनी दोहरी नीति से दुकानदारों को आपस में लड़ाने का प्रयास कर रही है।
उन्होंने कहा कि शराब के ठेकों तक को खोलने की इजाजत दे दी गई है परंतु ऐसी दुकानों को छोड़ दिया गया जहां से लोग प्रतिदिन सामान लेकर जाते है। उन्होंने कहा कि कई व्यापारी किराए की दुकानों पर बैठे है और दुकानों पर जो वर्कर रखे हुए है उन्हें वेतन भी देना पड़ रहा है। दुकानों का बिजली बिल भी उसी तरह आ रही है और बाकी टैक्स भी सरकार वसूल रही है। जिस कारण दुकानें बंद रखकर दुकानदारों को अपने परिवार का गुजारा करना मुश्किल है। दूसरी तरफ मॉल में हर तरह का सामान बेचा जा रहा है जबकि आम बाजार में उसी सामान दुकानों को बंद करवा दिया गया है। शराब को जरूरी सामान बना दिया गया है।
व्यापारियों को आर्थिक भत्ता दिए जाने की मांग
उन्होंने पंजाब सरकार से मांग की कि सभी दुकानों को खोलने की इजाजत दी जाए या फिर दुकानों के बिजली बिल माफ किए जाए, लोन की किश्तों का ब्याज बंद किया जाए, वर्करों का वेतन देने के साथ साथ दुकानदारों को परिवार का गुजारा चलाने के लिए विशेष भत्ता दिया जाए। मौके पर हरभजन सिंह, मक्खन कांसल, दीप सराओ, जोनी कुमार, बलदेव उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn